Win igren tamawt ar tikli id-idda uYref aqvayli si ṭṭrad n 63-65 ar assa, 2015, ad tt-yaf d tin izarven. Imi idda, ilḥa, yuẓa aṭas ar zdat Ugawa di tmuYli d tikta, xas akka ur d-iḥelli ara tamurt ar tura. Mazal.
Di 1962, yugi tamḥeqranit n Wâraven id-ikecmen si Lmerruk d Tunes ad ccen tamurt d-uffan kan akken teṣṣendi. DYa ikkar as i ṭṭrad nniḍen s ufus n FFS. DYa ṭṭrad agi ittwassen akka ṭṭrad n FFS (IYalen inemlayen).
Si 65 ar 76 ttkufutent tikta d tmuYliwin timaynutin am tcuftin di teccuyt. D agraw imaziYen n dda Lmu id-ittagmen tamusni i wid iffuden. Ismenteg macci d kra i tmes akken ur txetti ara. DYa anect ten ibeâzeq-ed s lbumbat n 76, s tesfifin n kra icennayen imeYnasen am Lunis, Lwennas, Ferḥat. Tallit tettuseqef sakin s tefsut n 80. Ukin Igawawen d yiman nsen. Dda Lmu s tmusni-is yura tajerrumt n teqvaylit, isYer taqvaylit u kra n wid iḥnunfen Yur-es uYalen d imusnawen ama d Salem Cakir ama d wiyiḍ. Am arezg d win iddan d win t-yifen!
Si 80 ar 88 d MCB i irefden timsal. D netta i iṭṭfen llamba, id-issaYen taftilt ad walin Igawawen tafat.
Di 89 iYli Cadli d ukavar-is, llulen-d ikavaren nniḍen ma macci d tiwinas d teẓẓinat. Γur neY innulfa-d RCD, yuYal-d FFS. As anfaY i tallit agi n 88-2001 ar tagara.
Ad negzaY ar 2001-2010 tallit n tnekra imi ur d-qqim ara kan ar tikin. Iger irebbi Ugawa i temsal timeqranin s usali n MAK di Tefsut Taverkant. AYref aqvayli iâqel iman-is u iṭṭef afus i Ferḥat At Ssaid (irsen Mhenni) akken ad ddun akken ar zdat s timanit. Nessuter i Llezzayer timanit tasertant acku mazal nYil iman nneY d Izzayriyen i nella.
Di 2010-2015 illul d gma-s n MAK: GPK. Adavu Uâḍil ilul-ed akken ad iqdec Yef uYref aqvayli u ad issiweḍ taḍatt-is ar tmura umaḍal. S yin illul-ed usmeYret aYelnaw, takarḍa n tekkit akw d wanay agawa. Macci d kra.Maca tin i tent yifen akw d asemmi d tinin d wayen iY ilaqen: azarug. GPK iffeY-d tamadaYt-is deg ussarag n Ferḥat di Montreal di tagara n magu 2015.
AYref aqYayli idda ar zdat macci d kra si 62 ar 2015. Tella yiwet n tallit kan tesvek kan taâaqer tmuYli: d tin n 88 ar 2001. Amzun s anwa iqnen tikta ar tagwest n tevrek akken ur fettint ara. Amzun send acu i yurzen tikta d imdanen ur teddun ara zdat ur snarnayen ara tiktiwin d tmusniwin nsen. Ayen? D acu i d-illan imiren? Tura kan awen t-in iniY: ayen isevken allaYen, ayen iszelgen imdanen d tikli nsen: d aḍḍan n tnuḍin. Imi ta tYul ta, ta tettaânad ta, ta tezga-d i ta, ta tcetka Yef ta, ta tmuqel ta, ta tennuY d ta. Tinuḍḍin zgant mḍurent mbbarrazent, zgant sevkent. Anti i d tinuḍin nneY? Tufam tt-id. D FFS d RCD. Amek i tevYiḍ ad aẓẓen ar zdat wid izgan ttemruẓun iffaden, ttemsefcalen. Tallit n FFS d RCD tesvek tevrek. Ad d-qqim d tafawett ur neffir acerrig. D tallit n usvak. Ula d MCB illan d aẓmul n umennuY n Iqvayliyen vḍan-t gezren-t gar les Commissions d les Coordinations nationales. Seg imiren ur ikkir. Ula d anegzum n llakul d tuṭfa ittwaṭef Lwennas di 94 ur d-rrin kra. D tidyanin kan ara d-iqqimen.
Simmal mazal nettak tameẓẓuYt i tnuḍin nneY igarzen ur d-ttili gar aneY tegmatt.
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn